ચંદ્રકાંત પંડિતનું કોચિંગ કેવું જબરદસ્ત છે તેનું ઉદાહરણ રણજી ટ્રોફીની સેમીફાઈનલમાં જોવા મળ્યું હતું. કર્ણાટક સામે રમતા વિદર્ભે પહેલી ઇનિંગમાં 116 રનની પ્રમાણમાં મોટી કહી શકાય તેવી લીડ કર્ણાટકને આપી દીધી હતી. પરંતુ બીજી ઇનિંગમાં જ્યારે કર્ણાટકને બે દિવસમાં માત્ર 197 રન જીત માટે જોઈતા હતા ત્યારે રજનીશ ગુરબાનીની બોલિંગને લીધે વિદર્ભ માત્ર પાંચ રને મેચ જીતી ગયું હતું. આ બધું ત્યારેજ શક્ય છે જ્યારે ટીમ પાછળ એક જબરદસ્ત Task Master ખડકની જેમ ઉભો હોય.